S-2510/2023

Mál þetta sem dómtekið var 6. desember 2023 höfðaði Lögreglustjórinn á Suðurnesjum með ákæru 12. september 2023 á hendur ákærða T-kk-þgf J-kk-þgf, kennitala: 000000- 0000, [...], [...]:

„fyrir stórfellt fíkniefnalagabrot, með því að hafa, mánudaginn 20. febrúar 2023, staðið að innflutningi á samtals 475 töflum af Oxycontin 80 mg (virkt efni: oxýkódon), 207 töflum af Mdikinet 60 mg (virkt efni: Methylphenidatum), 966 töflum af Alprazolam Krka (virkt efni: Alprazolamum), 148 töflum af Stesolid (virkt efni: Diazepam) og 174 töflum af Stilnoct (virkt efni: Zolpidemum) ætluðum til söludreifingar hér á landi í ágóðaskyni en efnin flutti ákærði til Íslands sem farþegi með flugi nr. [...]frá [...], [...], til Keflavíkurflugvallar, annars vegar í tveimur pakkningum földum í farangri og hins vegar í tveimur pakkningum sem ákærði hafði falið innan klæða.

Telst brot þetta varða við 173. gr. a. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Krafist er upptöku á samtals 475 töflum af Oxycontin 80 mg, 207 töflum af Mdikinet 60 mg, 966 töflum af Alprazolam Krka, 148 töflum af Stesolid og 174 töflum af Stilnoct með vísan til 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Ákærði mætti við þingfestingu málsins 6. desember 2023, játaði brot sitt án undandráttar og samþykkti upptökukröfu. Var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði krefst þess í málinu að honum verði gerð sú vægasta refsing sem lög leyfa. Þá krefst hann þess að dæmd refsing verði skilorðsbundin, að minnsta kosti að hluta og að gæsluvarðhaldsvist verði dregin frá dæmdri refsingu að fullri dagatölu. Þá krefst verjandi hæfilegrar þóknunar sér til handa.

Með skýlausri játningu ákærða, sem fær stoð í framlögðum gögnum, þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Í málinu liggur bréf A-kk-ef M-kk-ef yfirlæknis, dags. 26. ágúst 2019, þar sem hann fyrir hönd embættis landlæknis svarar fyrirspurn lögreglustjórans á Suðurnesjum varðandi lyfið Oxy Contin. Í bréfinu segir meðal annars að á árinu 2018 hafi verið skráð alls 39 lyfjatengd dauðsföll á Íslandi, þar af vegna ópíóða 23 dauðsföll. Í niðurstöðukafla bréfs yfirlæknisins segir meðal annars að 2- 3 töflur af Oxy Contin 80 mg geti verið banvænar. Hjá óreyndum neytendum sem mylji töflurnar, eða einstaklingum sem séu undir áhrifum annarra slævandi efna, geti jafnvel ein tafla verið lífshættuleg. Oxy Contin eigi aðeins að nota í nánu samráði við lækna. Við meðferð málsins kom einnig fram að árið 2021 hafi verið skráð 47 lyfjatengd andlát á Íslandi, þar af 25 andlát vegna ópíóíða eitrana. Á fyrstu sex mánuðum ársins 2022 hafi verið skráð 20 lyfjatengd andlát, þar af 15 andlát vegna ópíóíða eitrana. Í dómi Landsréttar í máli nr. 187/2022 er lagt til grundvallar að Oxy Contin hafi afar mikla hættueiginleika. Ekkert hefur komið fram í máli þessu sem bendir til að það mat sé rangt. Verður að leggja til grundvallar að ákærði hafi flutt til landsins umtalsvert magn afar hættulegs efnis sem ætlað hafi verið til söludreifingar. Af rannsóknargögnum málsins verður ekki séð að ákærði hafi verið eigandi fíkniefnanna eða skipuleggjandi innflutningsins en hefur hann samþykkt að flytja efnin til landsins. Aðkoma hans er þó ómissandi liður í því ferli að koma efnunum í dreifingu hér á landi. Verður háttsemi ákærða heimfærð til refsiákvæðis svo sem gert er í ákæru.

Ákærði er fæddur árið [...]. Sakavottorð ákærða liggur frami í málinu en s akaferillákærðahefurekkiteljandiþýðingu við ákvörðun refsinga rí máli þessu. Verður litið til þessara atriða við ákvörðun refsingar sem og skýlausrar játningar ákærða. Aðöllu framangreindu virtu þykir refsing ákærða hæfilega ákveðin fangelsi í 15 mánuði. Ekki er efni til þess að skilorðsbinda refsinguna. Til frádráttar þeirri refsingu komi gæsluvarðhald sem ákærði sætti frá 20. október 2023 til 24. október 2023 að fullri dagatölu, sbr. 76. gr. almennra hegningarlaga.

Með vísan til lagaákvæða í ákæru og samþykkta r ákærða á upptöku kröfu skal ákærði sæta upptöku fíkniefna sem haldlögð voru af lögreglu við rannsókn málsins líkt og nánar greinir í dómsorði.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 663.233 krónur. Um er að ræða kostnað vegna reiknings frá Háskóla Íslands vegna sýnarannsóknar og matsgerðar og þóknun skipaðs verjanda ákærða á rannsóknarstigi og fyrir dómi, H-kvk-ef A-kvk-ef lögmanns sem þykir hæfilega ákveðin með hliðsjón af tímaskýrslu verjandans, eðli og umfangi málsins 564.975 krónur að meðtöldum virðisaukaskatti og 35.912 krónur í aksturskostnað lögmannsins.

Af hálfu ákæruvaldsins fór Á-kk-nf J-kk-nf aðstoðarsaksóknari með málið.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, T-kk-nf J-kk-nf, sæti fangelsi í 15 mánuði. Til frádráttar þeirri refsingu komi gæsluvarðhald ákærða frá 20. október 2023 til 24. október 2023 að fullri dagatölu.

Ákærði sæti upptöku á 475 töflum af Oxycontin 80 mg, 207 töflum af Mdikinet 60 mg, 966 töflum af Alprazolam Krka, 148 töflum af Stesolid og 174 töflum af Stilnoct Ákærði greiði 663.233 krónur í sakarkostnað, þar með talda 564.975 króna þóknun skipaðs verjanda síns, H-kvk-ef A-kvk-ef lögmanns og 35.912 krónur í aksturskostnað lögmannsins.

H-kvk-nf B-kvk-nf R-kvk-nf